 እዞም ኩባኒያታት ኢትዮጵያ ዝመረጽሉ ምኽንያት እቲ ዘለዋ ብዝሒ ህዝቢ ሓደ ምዃኑ ዝጠቅስ ኣቦ መንበር - ፌርፋክስ - ኣፍሪካ ዘመዴነህ ንጋቱ በብግዚኡ እናዓበየ መጺኡ ዝብሎ ቑጠብኣውን ካልእ ምኽንያት ከም ዝኾነ ይዛረብ ኣብ ትሕቲ ሰሃራ ካብ ዘሎ ቑጠባ ኢትዮጵያ ብጂዲፒ ሳልሰይቲያ እዞም ኩባኒያታት ቴክኖሎጂ ጥራሕ ዘይኮኑ ብፍርያት ዝርግሐ ትሕተ ቕርጽን ካልኦት ዘፈራት ልምዓትን ትኹረት ሰብ ሃፍቲ ትገዝእያ ዘላ ይብል ወሲኹ ክልቲኦም ጃክ ነዚ ተገንዚቦምዮም መጺኦም ብፍላይ ኣሊባባ ብዕድመ ቐዳማይ ሚኒስትርዩ መጺኡ ኣሊባባ ብደረጃ ዓለም ልዕሊ 800 ሚሊዮን ዓማዊል ናይ ምትእንጋድ ዓቕሚ ኣለዎ እዚ ኣብ ኢትዮጵያ ዝፈርዩ ምህርታት ብቐሊሉ ናብ ዕዳጋ ንምቕራብ ዘኽእል መድረኽዩ ክብል ኣረዲኡ ኣሊባባ ኣሊፔይ ዝተብሃለ ናይ መተዓዳደጊ መገዲ ኣለዎ ኣቶ ዘመዴነህ እዚ መገዲ ሓደ ዓብዪ ኣማራጺ ገይሩ ይርእዮ ዋና ኦፊሰር ስቴም ፓወር ዝተብሃለ ኣብ ሳይንስን ቴክኖሎጅን ከምኡውን ኢንጀነሪንግ ዝተዋፈረ ትካል ኣቶ ኢዮኤል ኃይሌ ድማ ኣሊፔይ ናብ ዕዳጋ ኢትዯጵያ ምምጽኡ ዓብዪ ትርጉም ኣለዎ ይብል ዓብዪ ጸጋ እዞም ኩባኒያታት ስግግር ቴክኖሎጂዩ ከም ሃገር ዘለና ኣገልግሎት ኢ-ኮሜርስ ገና ታተዩ ዝብል ዘሎ ዲጂታል ቴክኖሎጅን ኢ-ኮሜርስን ብዙሕ ሓይሊ ሰብ ናይ ምሓዝ ዓቕሚ ኣለዎም ናይ ቴክኖሎጂ ባህሊ ናብ ሃገርና ምእታው ዝህልዎ ረብሓ ድማ ቀሊል ኣይኮነን ክብል ይገልጽ ኣሊባባን መንግስተቲ ኢትዮጵያን ብቴክኖሎጂ ዝተሓገዘ ዓለምለኸ ማእኸል መራኸቢ ንግዲ ንምህናጽ ተሰማሚዖምዮም ኣቶ ዘመዴነህ ከም ዝብሎ ቅድሚ ሕጂ ከምዚኦም ዝበሉ ዓለምለኻዊ ትካላት ቴክኖሎጂ ናብ ኢትዮጵያ እንትመጽኡ ኣይርአን ነይሩ መብዛሕትኡ ግዘ ናብ ሩዋንዳዮም ዝኸዱ ነይሮም ሩዋንዳ ግን ንኡሽቶ ሃገርያ ኢትዮጵያ ዓባይ ስለ ዝኾነት ዓብዪ ኣማራጺ ኣለዋ ንኣብነት ትዊተር ዓብዪ መድረኽ ማሕበራዊ ሚዲያዩ ብምባል ኢትዮጵያ ተመራጺት ከም ዝገብራ ይገልጽ ከም እምነት ኣቶ ዘመዴነህ እዞም ገዘፍቲ ኩባኒያታት ናብ ኢትዮጵያ ዝመጽኡ ኣብ ቴክኖሎጂ ጥራሕ መዋእለ ንዋዮም ንምውፋር ዘይኮነ ኣብ ካልኦት ኣማራጺታት ኢንቨስትመንትውን ንምስታፍዩ ሽልማት ኖቤል ቀዳማይ ሚኒስትር ኣብዪ ኣሕመድ ትኹረት ስሒቡዩ ንኣብነት ኣነ ኣብ ዝተዋፈርኩሉ ማሕበረሰብ ኢንቨስትመንት ልዑል ትኹረት ተዋሂቡዎዩ እቲ ሽልማት ንኢትዮጵያ ብራንዲንግ ምስሊ ዓብዪ ትርጉም ኣለዎዩ ኢሉ ምንጪ ስእሊ, Getty Images መስራቲ ኣፍሮ ኤፍኤም ቴሌቪዥን ቃናን ኮሚዩኒኬሽን 251ን ኣቶ ኣዲስ ኣለማየሁ ክልተ ቢሊየነራት መጺኦም ማለት ድሕሪ ሕጂ ኢትዮጵያ ካብቲ ካርታ ኣይትፍሓቑን ማለትዩ ብምባል ምብጻሕ እዞም ሰብ ሃፍቲ ብዙሕ ረብሓ ከም ዘለዎ ይዛረብ ንፈለማ እዋን ይመስለኒ ቢሊየነራት ሃገር ክንርኢ ኢሎም ዝመጽኡ እዚ ማለት ሃገርና ድሕሪ ሕጂ ካብ ቴክኖሎጂ ርሒቓ ኣይትነብርን ዝብል ኣቶ ኣዲስ በዚ ኣቢሉ ኢትዯጵያ ጥራሕ ዘይኮነ ንዓለም ዝኸውን ብዙሕ ክእለት ዘለዎም መናእሰይ ኣለውናዮም እዞም መናእሰይ ሕጂ ጽቡቕ ነገር ክርእዩ ክጅምሩዮም ክብል ይዛረብ ነዚ ድማ ለውጢ ቐዳማይ ሚኒስትር ኣብዪ ኣሕመድ ሓድሽ በሪ ከፊቱዩ ይብል ሓደሽቲ ትካላት ቴክኖሎጂ ቴሌኮም ክኣትውዮም እቲ ዘሎ ጸገም ኢንተርነት ክፍታሕዩ ኢለ ድማ ይኣምን ካልእ ልዕሊ 100 ሚሊዮን ህዝቢ ኣለና እዚ ብማእኸላይ 18 ዓመት ዕድመ ዘሎዩ ቑጠባዊ ዕብየትናውን ቅልጡፍዩ ክብል የረድእ እዞም ጎይቶት ቴክኖሎጂ ካብ መንግስቲ እንታይ ይደልዩ? 